
ประกาศองค์การบริหารส่วนตำบลบ้านตูล
เรื่อง  ประกวดราคาซื้อรถตักหน้าขุดหลัง แบบขับเคลื่อน ๔  ล้อ ชนิด 4 ล้อเท่ากัน  จำนวน ๑ คัน  
ด้วยระบบอิเล็กทรอนิกส์ 

-------------------------

องค์การบริหารส่วนตำบลบ้านตูล อำเภอชะอวด จังหวัดนครศรีธรรมราช  มีความประสงค์

จะประกวดราคาซื้อรถตักหน้าขุดหลัง  ชนิดขับเคลื่อน ๔ ล้อ จำนวน ๑ คัน  ด้วยระบบอิเล็กทรอนิกส์  (รายละเอียดคุณลักษณะเฉพาะแนบท้ายนี้)  งบประมาณในการจัดซื้อ  ๔,๒๐๐,๐๐๐.- บาท  (สี่ล้านสองแสนบาทถ้วน)  



ผู้มีสิทธิเสนอราคาจะต้องมีคุณสมบัติ  ดังต่อไปนี้



๑.  เป็นผู้มีอาชีพขายพัสดุที่ประกวดราคาซื้อด้วยวิธีการทางอิเล็กทรอนิกส์ดังกล่าว



๒.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว



๓.  ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น


๔.  เป็นผู้ที่ผ่านการคัดเลือกคุณสมบัติเบื้องต้นในการซื้อขององค์การบริหารส่วนตำบล



๕.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลบ้านตูล ณ วันประกาศประกวดราคาด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาซื้อด้วยวิธีการทางอิเล็กทรอนิกส์ครั้งนี้ 



๖.บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

๗.บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

๘. คู่สัญญาต้องรับจ่ายเงินผ่านบัญชีเงินฝากธนาคาร เว้นแต่การรับจ่ายเงินแต่ละครั้ง

ซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้

กำหนดยื่นซองประกวดราคา   ในวันที่  4   มีนาคม ๒๕๕๗  ระหว่างเวลา ๑๐.๐๐ – ๑๑.๐๐ น.  

ณ ศูนย์รวมข้อมูลข่าวสารการซื้อหรือการจ้างระดับอำเภอ ที่ว่าการอำเภอชะอวด  จังหวัดนครศรีธรรมราช  และจะแจ้งผู้ประสงค์จะเสนอราคาแต่ละรายทราบผลการพิจารณาเฉพาะของตนทางไปรษณีย์ลงทะเบียนตอบรับหรือวิธีอื่นใดที่มีหลักฐานว่า ผู้ประสงค์จะเสนอราคารับทราบแล้ว

             กำหนดให้เสนอราคาด้วยระบบอิเล็กทรอนิกส์ ในวันที่ 14 มีนาคม 2557 เวลา 14.00-14.30 น.

โดยองค์การบริหารส่วนตำบลบ้านตูล จะแจ้งรายละเอียดเพิ่มเติมให้ทราบในวันอบรมวิธีการประกวดราคาด้วยระบบอิเล็กทรอนิกส์

ผู้สนใจติดต่อขอซื้อเอกสารประกวดราคา  ในราคาชุดละ ๕,๐๐๐.-บาท (ห้าพันบาทถ้วน) ได้ที่สำนักงานองค์การบริหารส่วนตำบลบ้านตูล  อำเภอชะอวด  จังหวัดนครศรีธรรมราช  ระหว่างวันที่ ๗ -19 กุมภาพันธ์ ๒๕๕๗  ในวันและเวลาราชการ หรือดูรายละเอียดได้ที่ wwwbantoon.go.th    หรือสอบถามทางโทรศัพท์ได้ที่หมายเลข  ๐-๒๑๐๗-๐๗๕๑  ในวันและเวลาราชการ




ประกาศ ณ วันที่  ๗  เดือน กุมภาพันธ์  พ.ศ.  2557
(ลงชื่อ)พันตำรวจเอก
              (พิทักษ์  คลังจันทร์)

               นายกองค์การบริหารส่วนตำบลบ้านตูล
